Okresná prokuratúra Dolný Kubín 
Radlinského 1713/36, 026 06 Dolný Kubín 1 	

Sp. zn. : Pv 20/15/5503	Dolný Kubín, 28.5.2015
EEČ : 2-38-30-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dolný Kubín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 300,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: združenie Simach Art, Lesná 2042/15, Ružomberok 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1176/OO-DK-2014.
	Dňa 05. 12. 2014 okolo 21.45 h v Dolnom Kubíne, vo výrobnej hale PU3 spoločnosti MIBA Sinter Slovakia, s. r. o. na Nábreží Oravy č. 2222, po predchádzajúcom slovnom konflikte s XXXXX tohto opakovane udieral nezisteným predmetom do oblasti tváre, čím mu spôsobil tržnú ranu brady zasahujúcu do podkožia o dĺžke 6-7 cm, pomliaždeninu čelovej oblasti hlavy vpravo s krvnou podliatinou o ploche 25 mm, menší opuch a krvnú podliatinu v oblasti ľavého líca a podvrtnutie krčnej chrbtice s obmedzením pohyblivosti o 1/3 s iritáciou bolesti do oblasti pravej lopatky čo ho obmedzovalo v obvyklom spôsobe života po dobu 14dní.

Odôvodnenie: 
Poverený príslušník Obvodného oddelenia PZ  XXXXX uznesením ORP-1176/OO-DK-2014 zo dňa 27. 01. 2015 vzniesol XXXXX  obvinenie za prečin ublíženia na zdraví podľa § 156 ods. 1 Trestného zákona, ktorého sa dopustil spôsobom popísaným vo výrokovej časti tohto uznesenia. 

Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodený XXXXX uzavreli dňa 12. 05. 2015 zmier, v rámci ktorého obvinený  vyhlásil, že spáchal skutok, za ktorý je  stíhaný.
  
Poškodený XXXXX  vyhlásil, že obvinený mu skutkom spôsobil  škodu vo výške 1300,- € ,  ktorá bola v plnej výške uhradená dňa 11.05.2015 prevodom na účet poškodeného.
 
Na účet Okresnej  prokuratúry  XXXXX  zložil obvinený XXXXX peňažnú sumu vo výške 150,- €, z ktorej chce poukázať na peňažnú pomoc  obetiam trestnej činnosti peňažnú sumu vo výške 75,- € a v prospech združenie Simach Art, Lesná 2042/15, Ružomberok peňažnú sumu vo výške 75,- €. 

Táto suma je primeraná závažnosti spáchaného trestného činu.  

	Obvinený a poškodený s týmto spôsobom vybavenia veci vyslovili súhlas. 

	  Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (hľadí sa na neho akoby nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

	Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor